Paasfees naweekpret met jou rakker! - Rakkertjie Reeks
Paasfees naweekpret met jou rakker!
01 Apr Paasfees naweekpret met jou rakker!
Posted at 16:45h in DIY Aktiwiteite, Fyn motoriese vaardighede, Getalle, Knipvaardigheid, Kreatiwiteit, Vorms, Woordeskat	by	Rakkertjie Reeks 0 Comments
Dit is asof Paasfees met sy heerlike laaaaaaangweek net op die regte tyd gekom het. Ons hoop u kan ook afskakel en kwaliteit tyd saam met u familie deurbring.
Rakkertjie Reeks deel graag hierdie vier aktiwiteite om die woelwaters mee besig te hou. Kliek elke keer op die foto om die videogreep te sien. Laai die haaspatroon wat herhaaldelik gebruik word hier af.
Versier jou paaseiers aktiwiteit:
Teken eiers op karton. Smeer dit met gom en plak wat okal jy in die huis het. Hierdie is 'n heerlike fyn motoroiese aktiwiteit.
Maak jou eie verf met meel, water en kleursel. Ons het met vier eetlepels meel begin en water bygevoeg totdat hy vir ons reg gelyk het. Laat jou kleuter met allerlei voorwerpe soos oorstokkies en bolletjies watte verf. Trek sommer 'n plastiese winkelsak aan bo-oor sy klere indien jul nie 'n voorskoot het nie. Skryf hul naam op die blad sodat hul kan oefen hoe om die letters te maak.
Maak vir jou 'n wollerige hasie:
Druk die hasievorm uit op karton en knip hom uit. Gee vir jou kind 'n sakkie vol bolletjies watte wat hy daarop kan plak. Dink iets ouliks uit vir 'n stertjie. Hierdie kan die perfekte Paasfeeskaartjie wees vir 'n geliefde.
Rasper seep en versier jou hasie:
Koop sommer die heel goedkoopste seep by jou naaste kettingwinkel. Laat jou kleuter die seep rasper en self op sy hasie plak.
Hoe om gekleurde rys of pasta te maak:
Neem 'n koppie rys, een teelepel asyn en voedselkleursel. Meng alles (dit skud lekker in 'n ziplock-sakkie) deeglik deur en droog oornag uit in jou oond.
Onthou om jou werkspasie reg voor te berei vir ingeval boetie of sussie dalk mors.
Baie dankie aan klein Hendrik (3) wat vir ons so oulik model gespeel het!
Nou is die ideale tyd om Rakkertjie Reeks se voorskoolse opvoedkundige speelsakke vir die komende skoolvakansie te bestel! Dit is ook beskikbaar in engels. Raak sommer speel-speel slim!
Die vorm speelsak kos R260. Bestel joune vandag deur 'n e-pos te stuur aan info@rakkertjiereeks.co.za. Ons koerier landswyd teen R120. Maak jou posgeld die moeite werd en loer gerus ook na ons ander opvoedkundige speelsakke op ons webwerf: www.rakkertjiereeks.co.za.
2D vorms, aktiwiteitevirkinders, child development, cutting and sorting, dobbelsteen, early learning, easteractivities, easterfun, educational toys, free printables, fun for kids, Fyn motoriese ontwikkeling, geskenke vir kleuters, handspierontwikkeling, hoe leer ek vorms, homeschooling, ken jou vorms, Kleuters, learning at home, learning through play, leer speel-speel, nege basiese vorms, opvoedkundige speelgoed vir kinders, paasfeesaktiwiteite, paasfeespret, peuters, Rakkertjie Reeks, shapes, skoolgereed, speelsakke vir kinders, tuisonderrig, Vorms, werkblad